《观鱼亭》
宋代·汤汉

有亭翼然山之阿，源头活水养鱼多。
云山四面如画图，金梭上下光相摩。
池上木深阴翳地，池下荷生香扑鼻。
携酒邀朋池上观，圉圉洋洋真得意。
咄，东海鲤，南溟鱼，
自信时人莫浅窥，神灵岂是池中物。
变化成龙会有期，一朝烜赫雷声壮。
翻身直透三层浪，扬鬐鼓鬣横千丈。

作者简介：饶州安仁人，字伯纪，号东涧。汤千从子。理宗淳祐四年进士。初为真德秀宾客，曾长象山书院。历上饶簿、国史实录院校勘、太学博士、秘书郎。上言尽用天下之财力以治兵，尽用天下之人才以强本。累官知隆兴府。度宗时，以端明殿学士致仕。卒年七十一。谥文清。有文集。